**Ford WRC rallitiimiläiset ottivat mittaa toisistaan**

**Ford WRC rallitiimin kuljettajat kartanlukijoineen ottivat mittaa toisistaan Duntonissa. Leikkimielisestä kisasta muodostui kuitenkin totinen taisto paremmuudesta.**

Ford WRC rallitiimin kuljettajat karttureineen ottivat mittaa toisistaan Lontoossa pian alkavien Olympialaisten ja miksei myös oman kotimaisen MM-ralliosakilpailumme kunniaksi. Päiväksi valikoitui brittiläisten alakoululaisten perinteinen urheilupäivä. Kilpailuareena sijaitsi Euroopan Fordin Duntonin toimipisteessä, joka sijaitsee lähellä Lontoon kisojen päänäyttämöä.

Paremmuutta koeteltiin niin nopeudessa kuin näppäryydessä. Lajeiksi ei suinkaan ollut valikoitunut Olympialaisista tutut lajit vaan ennen kaikkea lajit, joissa huumorilla oli osansa.

Leikkimielisestä kisasta muodostui kuitenkin totinen taisto paremmuudesta, sillä kaikki halusivat olla parempia kuin tallikaverinsa. Myönnytyksiä ja armoa ei annettu – katso oheinen YouTube video [www.youtube.com/fordwrc](http://www.youtube.com/fordwrc) niin näet kuka selviytyi voittajaksi.

Mukana kisassa oli Fordin WRC-tiimin Jari-Matti Latvala ja hänen kartturinsa Miikka Anttila sekä Petter Sohlberg kartturinsa Chris Pattersonin kanssa. M-Sportia edustivat Ott Tänak ja hänen kartturinsa Kuldar Sikk sekä Evgeny Novikov yhdessä kartturinsa Denis Giraudetin (ALM Russia) kanssa.

Kuvia löydät osoitteesta: [www.worldrallypics.com/ford](http://www.worldrallypics.com/ford)

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 166 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com